Stadfæstelse af byrettens kendelse om afvisning af sagen, da frivilligt forlig uden indgået afdragsordning ikke kan tjene som grundlag for fuldbyrdelse
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Fogedret;
Retspleje og civilproces;

ØSTRE LANDSRETS RETSBOG




Den 12. januar 2018 satte Østre Landsret retten i retsbygningen; Bredgade 42, København.


Som dommere fungerede landsdommerne Ole Dybdahl, Morten Christensen og Pia Blaa-
bjerg Andersen (kst.), førstnævnte som rettens formand.


Der foretoges


24. afd. kære nr. B-2759-17:
LEasy A/S (3C Retail A/S)
(advokat Nicoline Erika Hyldahl)
mod

(selv)


Ingen var mødt eller indkaldt.


Der fremlagdes kæreskrift af 21. december 2017 med bilag 1, hvorved LEasy A/S (3C
Retail A/S) har kæret Nykøbing Falster Rets fogedrets afgørelse af 13. december 2017 (FS
11471/2017) om afvisning af sagen.


Endvidere fremlagdes fogedrettens fremsendelsesbrev af 22. december 2017 og udskrift af
fogedbogen indeholdende den kærede afgørelse.


Indkærede har ikke udtalt sig vedrørende kæren.


Fogedretten har ved sagens fremsendelse henholdt sig til den trufne afgørelse.


De modtagne bilag var til stede.

- 2 - 
 
 
Det frivillige forlig af 23. januar 2008, der f remstår som udarbejdet på Lindorffs (cvr. nr. 
17 47 31 82) brevpapir, og hvorved indkærede har erkendt  at skylde kærende forfaldne 
beløb på i alt 64.882,60 kr., indeholder blandt andet følgende vilkår:  
 
”Jeg forpligter mig til at afdrage kr.      0     pr. måned, første gang den ______.  
 
… 
 
Udebliver nogen indbetalinger mere end 4 dage over forfaldstid, standser debi-
tor sine betalinger, dør debitor, eller søger debitor akkord eller moratorium, er 
hele skylden straks forfalden til betaling og kan uden dom ind drives på grund-
lag af dette forlig ved execution, der ikke behøver at påbegyndes på debitors 
bopæl, jf. Retsplejelovens § 478.  
 
Betaling i henhold til nærværende forlig kan alene med frigørende virkning ske 
til LINDORFF A/S.”  
 
Efter votering afsagdes  
 
k e n d e l s e  : 
 
Da tvangsfuldbyrdelse efter forligets ordlyd forudsætter misligholdelse af en af-
dragsordning, og da en sådan afdragsordning ikke kan anses for at være indgået, kan 
det frivillige forlig ikke tjene som grundlag for fuldbyrdelse.  
 
Landsretten bemærker i den forbindelse , at kærende  ikke har godtgjort, at vilkårene i det 
frivillige forlig svarer til forlig et i den utrykte afgørelse af 3. februar 2017 fra Vestre 
Landsret i V.L. B -0072 -17, som kærende har fremlagt som bilag 1 . 
 
Landsretten stadfæst er derfor fogedrettens  afgørelse.  
 
T h i  b e s t e m m e s  : 
 
Fogedrettens  afvisning af sagen  stadfæstes.  
 
Ingen af parterne skal betale kæremålsomkostninger til den anden part.  
 
Retten hævet.